Tchambava

Tchambava ou Tsamboa (fransé : Chambave) a l'é eunna quemeunna da mouyéna Val d'Ohta.

 Ehtoria 
Mersì à chà pozichón ou lón dou tchumìn romàn é à chà importansa pé li Mossieu dé Cly, Tchambava l'ae eunna importanta fonchón pé lo commerse, li fére é li martchì.

Ou lón dou bor ché pouon vère dé béi méite dou XIVe siécle.

La parooutcha dé Sén Lorèn, djà ménchonà ou XIIe siécle, prézénte mae lo quiotchéi dé sou tén, ou contréiro, la strutteurra dé orra a l'èt da méhtà dou XVIe siécle.

 Produchón dé vìn 
Li merveyouze veugne qué attorgnon lo paìs son la véira richesse dé lo Tréisent. Tchambava a l'è vignì famouza pé la produchón dou vìn, surtoù dou Mohcat é vante la prézénza dé eunna coopérativa mouéi avansà pé la vinificachón. La queumeunna, étapa importanta da Route des vins da Val d'Ohta, dé l'an 2001 fèi par dé l'assochachón nachonala Città del vino é séléibre touit y an, én sétémbro, la féhta dou rujùn.

 Rouletta 
Ou méntén dou bor, touit y an dénounna dou 11 óht, ché fèi lo Djoà da rouletta : dé persounne, vehquiè ató li dras dé un coou, déon aprotchéi lo pieu prochéibio la lour botcha a un piquiò palìn.

 Article gropà 
 Val d'Ohta

Catègorie:Qeumeun-e de la Val d’Oûta